[{"text_idx": "#000004", "text": "Mae\u2019n bleser gennym ni gyflwyno arddangosfa unigol newydd gan S Mark Gubb, artist o Gaerdydd. Mae\u2019r arddangosfa o\u2019r un enw a\u0302 llun Michelangelo o Gapel Sistin ac mae\u2019r artist wedi defnyddio\u2019r llun hwnnw fel man cychwyn a chyfeiriad. Mae\u2019r arddangosfa\u2019n cynnwys amrywiaeth o waith cerfluniol newydd a rhai sy\u2019n bodoli eisoes, a bydd y rheini\u2019n cael eu harddangos fel gosodwaith."}, {"text_idx": "#000005", "text": "Mae\u2019r arddangosfa\u2019n ychwanegu at dechneg hirsefydlog Gubb o ddefnyddio hanes a diwylliant poblogaidd yn ei waith. Hefyd, mae\u2019n ychwanegu at ei ddiddordeb mewn paranoia hanesyddol sydd wedi\u2019i greu gan bethau fel y Rhyfel Oer, ynghyd a\u0302\u2019i ddiddordeb yn ein gallu ni fel unigolion i ddylanwadu ar y byd o\u2019n cwmpas, er gwell neu er gwaeth. Fel rhan o\u2019i ymchwil ar gyfer Y Farn Olaf, ailedrychodd Gubb ar waith clasurol yn hanes celf, fel y gyfres \u2018Black Paintings\u2019 gan Goya, gwaith allweddol gan Hieronymous Bosch a gwaith gan Edgar Herbert Thomas, yr artist arbennig o Gymru, sy\u2019n hen hen ewythr i Gubb drwy briodas."}, {"text_idx": "#000006", "text": "Mae\u2019r arddangosfa hon, ynghyd ag arddangosfa unigol newydd gan yr artist pop Derek Boshier, sydd wedi\u2019i churadu gan S Mark Gubb ac Alfredo Cramerotti, yn rhan o gyfres barhaus MOSTYN, \u2018Mewn Sgwrs\u2019. Mae\u2019r gyfres \u2018Mewn Sgwrs\u2019 yn dod a\u0302 dwy arddangosfa unigol at ei gilydd er mwyn cyflwyno\u2019r elfennau sy\u2019n gallu digwydd rhwng artistiaid, fel y sgwrsio, y cydweithio a\u2019r tebygrwydd wrth archwilio thema\u0302u."}, {"text_idx": "#000007", "text": "I gyd-fynd a\u0302\u2019r arddangosfa hon ac arddangosfa Derek Boshier, sy\u2019n cael ei dangos \u2018Mewn Sgwrs\u2019, bydd catalog cyfun yn cael ei gynhyrchu. Bydd hwn yn cael ei ariannu gan Brifysgol Worcester a bydd yn cynnwys traethawd newydd gan Jonathan Griffin."}, {"text_idx": "#000008", "text": "Byddwch y cyntaf i glywed am arddangosfeydd, digwyddiadau & gweithgareddau"}]